CELEX: 32011R0602
Language: lv
Date: 2011-06-20 00:00:00
Title: Komisijas Īstenošanas regula (ES) Nr. 602/2011 ( 2011. gada 20. jūnijs ) par atsevišķu preču klasifikāciju kombinētajā nomenklatūrā

23.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 163/8
            
         KOMISIJAS ĪSTENOŠANAS REGULA (ES) Nr. 602/2011
   (2011. gada 20. jūnijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. jūnijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums sastāv no nerūsošā tērauda bultskrūves un paplāksnes, izplešama dībeļa un uzgriežņa.
                  Skrūvei ir sešstūrveida galva, garums 55 mm, vītne visā garumā, un tās stiepes izturība ir 490 MPa.
                  Dībelis ir 42 mm garš, un tā ārējais diametrs neizplestā veidā ir 10 mm. Dībelis ir bez vītnes.
                  Izstrādājumu izmanto, lai priekšmetu piestiprinātu cietai virsmai, piemēram, betona sienai: izurbtajā caurumā vispirms ievieto dībeli, kurā ievietots uzgrieznis, tad ievieto un pievelk skrūvi. Pievelkot skrūvi, uzgrieznis tiek pievilkts pie skrūves galvas, kā rezultātā dībelis izplešas un priekšmets tiek cieši piestiprināts cietajai virsmai.
               
               
                  7318 19 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 7318 un 7318 19 00 formulējumu.
                  Izstrādājums nav salikta prece 3.b) vispārīgā kombinētās nomenklatūras interpretācijas noteikuma nozīmē, jo atsevišķas detaļas kopā veido jaunu, nedalāmu ražojumu: distances bultskrūvi. Tāpēc klasifikācija pēc komponenta, kas nosaka izstrādājuma pamatīpašības, nav iespējama.
                  Klasificēšana apakšpozīcijā 7318 15 pie bultskrūvēm ar uzgriežņiem vai paplāksnēm vai bez tām nav iespējama, jo dībelis nav ne uzgrieznis, ne paplāksne.
                  Ņemot vērā izstrādājuma īpašības, tas klasificējams ar KN kodu 7318 19 00 kā citādi vītņoti izstrādājumi.